רון הווארד

רונלד ויליאם "רון" הווארד (אנגלית: Ronald William "Ron" Howard; נולד ב-1 במרץ 1954) הוא שחקן, מפיק ובמאי קולנוע אמריקאי. זוכה שני פרסי אוסקר על "נפלאות התבונה": לסרט הטוב ביותר ולבימוי. הווארד נולד באוקלהומה שבארצות הברית במשפחה קתולית ונוצרית לשחקנים ג'ין ספיגל הווארד (אנ') וראנץ' הווארד (אנ'). גם אחיו קלינט הווארד (אנ') הוא שחקן. הווארד החל את קריירה המשחק שלו בגיל 5 ובין השאר שיחק בסרטים "המסע" של הבמאי אנטול ליטבק ב-1959, "איש המוזיקה" בשנת 1962, "הארץ הפראית" בשנת 1970 ותפקידו הבולט ביותר היה בסרט "אמריקן גרפיטי" בשנת 1973. הווארד הופיע גם במספר סדרות טלוויזיה שהבולטת שבהן הייתה "ימים מאושרים". כמו כן, ביים וקריין לסדרת הטלוויזיה הקומית "משפחה בהפרעה". בשנת 1977, בעודו משחק בסדרה "ימים מאושרים", ביים הווארד את סרטו הראשון Grand Theft Auto (אנ') שהיה קומדיה דלת תקציב. לאחר שעזב את תפקידו ב"ימים מאושרים" בשנת 1980 ביים האוורד מספר סרטי טלוויזיה. בשנת 1982 ביים הווארד את הסרט בעל התקציב הגדול הראשון שלו, "משמרת לילה" (אנ'). משנה זו החלה הקריירה של הווארד לנסוק, והוא ביים מספר סרטים שזכו להצלחה ולתהודה, כגון "ספלאש", "קוקון" ו"אפולו 13". בשנת 2001 ביים האוורד את הסרט "נפלאות התבונה", סרט שעל בימויו זכה בשני פרסי אוסקר: לסרט הטוב ביותר ולבמאי הטוב ביותר. מאוחר יותר ביים את הסרטים על פי ספריו של דן בראון, "צופן דה וינצ'י" (2006) ו"מלאכים ושדים" (2009), שניהם ממוקמים ברשימת 100 שוברי הקופות של כל הזמנים, נכון ל-2011. בשנת 2013 ביים הווארד את דרמת הספורט הביוגרפית "Rush", בכיכובם של כריס המסוורת' ודניאל בריהל. הסרט מספר את סיפור היריבות האמיתי בין שני ענקי מרוץ הפורמולה 1 בשנות השבעים, ניקי לאודה וג'יימס האנט. הסרט היה מועמד לשני פרסי גלובוס הזהב. באוקטובר 2016 יצא לאקרנים הסרט "התופת" המבוסס על ספרו של דן בראון. ב-2018 השלים הווארד את בימוי הסרט סולו: סיפור מלחמת הכוכבים, במקומם של פיל לורד וכריסטופר מילר שפוטרו בשל "חילוקי דעות יצירתיים". כמו כן ביים האוורד את הסרטים התיעודיים "הביטלס: שמונה ימים בשבוע" (אנ') (2016) ו-"פאברוטי" (אנ') (2019) על חייו של לוצ'אנו פבארוטי. בשנת 2021, פורסם כי הווארד ישמש כמפיק ראשי של המיני-סדרה "Under the Banner of Heaven", המבוססת על ספר באותו שם מאת ג'ון קראקאוור. במיני-סדרה מככבים בין היתר השחקנים אנדרו גארפילד וסם וורת'ינגטון, והיא עתידה לעלות לשידור ברשתות הולו וFX Networks במהלך 2022 ב-1975 נישא לסופרת שריל אלי, ולהם ארבעה ילדים, ביניהם השחקניות ברייס דאלאס הווארד ופייג' הווארד. המסע (1959) המופע של אנדי גריפית' (1968-1960) – סדרת טלוויזיה חמש דקות לחיות (1961) איש המוזיקה (1962) אבא, עליך להתחתן (1963) הנמלט (1964) – סדרת טלוויזיה כפר הענקים (1965) הארץ הפראית (1970) אמריקן גרפיטי (1973) ימים מאושרים (1984-1974) – סדרת טלוויזיה Grand Theft Auto‏ (1977) - גם תסריטאי צמר גפן מתוק (אנ') (1978) - גם תסריטאי משמרת לילה (1982) ספלאש (1984) קוקון (1985) היפנים באים (1986) - גם מפיק ווילו והנסיכה (1988) הורים במשרה מלאה (1989) מלכודת אש (1991) הרחק מכאן (1992) - גם מפיק העיתון (1994) אפולו 13 (1995) כופר (1996) החיים בשידור חי (1999) - גם מפיק הגרינץ' (2000) - גם מפיק נפלאות התבונה (2001) - גם מפיק הנעדרת (2003) - גם מפיק סינדרלה מן (2005) - גם מפיק צופן דה וינצ'י (2006) - גם מפיק פרוסט/ניקסון (2008) - גם מפיק מלאכים ושדים (2009) - גם מפיק הדילמה (2011) - גם מפיק Rush‏ (2013) - גם מפיק בלב ים (2015) - גם מפיק התופת (2016) - גם מפיק הביטלס: שמונה ימים בשבוע (אנ') (2016) גאון (מיני-סדרה) (2017) - גם מפיק סולו: סיפור מלחמת הכוכבים (2018) פאברוטי (סרט) (אנ') (2019) יומני האפלצ'ים (2020) - גם מפיק Thirteen Lives‏ (2022) - גם מפיק Eden‏ (TBA) גם מפיק The Shrinking of Treehorn ‏ (TBA) - גם מפיק שכנים (1989) הורות 1991-1990) פליסיטי (2002-1998) משפחה בהפרעה (2006-2003, 2013, 2018) ג'ורג' הסקרן (2015-2006) חסר מנוחה (2011) מאדים (2016-הווה) וויסקי 68 (2020) טיק, טיק... בום! (2021) The Beanie Bubble‏ (2023) Wedding Season‏ (טרם פורסם) פרס אוסקר לבמאי הטוב ביותר (2002) פרס גילדת הבמאים האמריקנית לבימוי מצטיין - סרט באורך מלא (2001) פרס אוסקר לסרט הטוב ביותר (2001) פרס אמי לסדרת הקומדיה הטובה ביותר (2004) פרס אמי לבידור בשעות היום לתוכנית אנימציה לילדים (2010) פרס אמי לבידור בשעות היום לתוכנית אנימציה לילדים (2008) כוכב בשדרת הכוכבים בהוליווד (19 באוגוסט 1981) פרס איגוד עיתונאי הברודקאסט לבמאי הטוב ביותר (2001) פרס גילדת הבמאים האמריקנית לבימוי מצטיין - סרט באורך מלא (1995) המדליה הלאומית לאומנויות (2003) פרס אמי לבידור בפריים טיים למיני-סדרה (1998) פרס אגודת מבקרי הקולנוע של דלאס-פורט וורת' לבמאי הטוב ביותר (2001) פרס סאטורן לבמאי הטוב ביותר (1986) פרס גילדת הבמאים האמריקנית פרס אמי לבידור בשעות היום רון הווארד, ברשת החברתית פייסבוק רון הווארד, ברשת החברתית אקס (טוויטר) רון הווארד, ברשת החברתית אינסטגרם רון הווארד, במסד הנתונים הקולנועיים IMDb (באנגלית) רון הווארד, באתר AllMovie (באנגלית) רון הווארד, באתר Rotten Tomatoes (באנגלית) רון הווארד, באתר Box Office Mojo (באנגלית) רון הווארד, במסד הנתונים הקולנועיים KinoPoisk (ברוסית) רון הווארד, באתר MusicBrainz (באנגלית) רון הווארד, באתר Discogs (באנגלית) רון הווארד, באתר Songkick (באנגלית) אורי קליין, עכבר העיר אונליין, פרוסט/ניקסון: דו-קרב של רמאים, באתר הארץ, 16 בפברואר 2009 שירית גל, "הסיפור מאחורי מובי דיק רלוונטי גם היום", באתר ynet, 31 בדצמבר 2015 אמיר בוגן, רון הווארד: "בהתחלה לא רציתי לביים את סולו", באתר ynet, 28 במאי 2018 איתי שטרן, רון הווארד, היית מביים סרט מייקל ג'קסון? "לא הייתי מתנגד להביא סיפור שערורייתי", באתר הארץ, 7 ביולי 2019 רון הווארד, באתר אנציקלופדיה בריטניקה (באנגלית) מקור: מוג'ו בוקס אופיס